b'\n_START_ARTICLE_\nTroja (filmas)\n_START_SECTION_\nSiu\xc5\xbeetas\n_START_PARAGRAPH_\nMik\xc4\x97n\xc5\xb3 karalius Agamemnonas su Achilo pagalba suvienija Graikijos tautas ir suruo\xc5\xa1ia puot\xc4\x85, kurioje dalyvauja ir Trojos karaliaus Priamo s\xc5\xabn\xc5\xabs: princai Hektoras ir Paris. I\xc5\xa1vykdamas namo, Paris pagrobia Agamemnono brolio, Spartos karaliaus Menelajaus \xc5\xbemon\xc4\x85 Elen\xc4\x85. Paris nenori prarasti Elenos, Trojos karalius \xe2\x80\x93 savo s\xc5\xabnaus, o Menelajas savo \xc5\xbemonos. Tuo tarpu Agamemnonas nori ne tik pad\xc4\x97ti savo broliui Menelajui, bet ir u\xc5\xbegrobti turting\xc4\x85 Troj\xc4\x85. Achilas trok\xc5\xa1ta nemirtingos \xc5\xa1lov\xc4\x97s susikaudamas su Pario vyriausiuoju broliu Hektoru. Did\xc5\xbeiulis graik\xc5\xb3 laivynas pajuda Trojos link. Jau pirm\xc4\x85 dien\xc4\x85 Achilo b\xc5\xabrys, i\xc5\xa1silaipin\xc4\x99s Trojos pakrant\xc4\x97je, u\xc5\xbeima ir i\xc5\xa1pl\xc4\x97\xc5\xa1ia Trojos glob\xc4\x97jo Apolono \xc5\xa1ventykl\xc4\x85. Kad nepralieti bereikalingo kari\xc5\xb3 kraujo Paris i\xc5\xa1kvie\xc4\x8dia Menelaj\xc5\xb3 \xc4\xaf dvikov\xc4\x85, bet su\xc5\xbeeistas pab\xc4\x97ga ir slepiesi u\xc5\xbe Hektoro nugaros. Hektoras nu\xc5\xbeudo Menelaj\xc5\xb3. Graikai nes\xc4\x97kmingai puola Troj\xc4\x85. Eilin\xc4\xaf kart\xc4\x85 Agamemnonas susipyksta su Achilu ir \xc5\xa1is ketina su savo armija gr\xc4\xaf\xc5\xbeti \xc4\xaf Graikij\xc4\x85. Bet netik\xc4\x97ta geriausio Achilo draugo Patroklo \xc5\xbe\xc5\xabtis sugr\xc4\x85\xc5\xbeina Achil\xc4\x85 ir \xc5\xa1is dvikovoje nugali Hektor\xc4\x85. Jo k\xc5\xabn\xc4\x85 arkliu nusitempi\xc4\x85 \xc4\xaf stovykl\xc4\x85. Karalius Priamas slapta atvyksta pas Achil\xc4\x85 ir pra\xc5\xa1o atiduoti s\xc5\xabnaus k\xc5\xabn\xc4\x85, kad tinkamai gal\xc4\x97t\xc5\xb3 palaidoti. Derybos s\xc4\x97kmingos ir paskelbiamas 12\xe2\x80\x93kos dien\xc5\xb3 gedulas, bei karo paliaubos. Po 12 d. Odis\xc4\x97jas Agamemnonui pasi\xc5\xablo panaudoti klast\xc4\x85 u\xc5\xbeimant Troj\xc4\x85 \xe2\x80\x93 Trojos arkl\xc4\xaf. Paskutiniame m\xc5\xab\xc5\xa1yje Agamemnonas \xc5\xbe\xc5\xabsta nuo Priamo dukros, Hektoro sesers ir Achilo meilu\xc5\xbe\xc4\x97s, Briseid\xc4\x97s durklo, o Achilas nuo Pario str\xc4\x97l\xc4\x97s.'